Diari Oficial de la Generalitat Valenciana


Sumari del DOGV 3499, del 20-05-1999 (1999/4533)

RESOLUCIÓ de 11 de maig de 1999, de la Direcció General d'Indústria, Cooperativisme, Pesca i Relacions Agràries, per la qual es delega l'autorització de les almàsseres a l'efecte del règim d'ajudes a la producció de l'oli d'oliva.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3499

Data del DOGV
:   20-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4533


Data del document
:   11-05-1999

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * oli d'oliva
    * administració regional
    * oleïcultura
    * delegació de poders
    * competència administrativa

RESOLUCIÓ de 11 de maig de 1999, de la Direcció General d'Indústria, Cooperativisme, Pesca i Relacions Agràries, per la qual es delega l'autorització de les almàsseres a l'efecte del règim d'ajudes a la producció de l'oli d'oliva. [1999/4533]
  
Examinat el Reglament (CE) 2.366/98, de la Comissió, de 30 d'octubre, que modifica el Reglament 136/66/CE i estableix les disposicions d'aplicació del règim d'ajudes a la població per a les campanyes de comercialització 1998/1999 a 2000/2001.
  
El Reial Decret 368/1999, de 5 de març, del Ministeri d'Agricultura, Pesca i Alimentació, que regula l'autorització d'almàsseres a Espanya, a l'efecte d'aquest règim d'ajudes i de conformitat amb la reglamentació comunitària mencionada.
  
I l'Ordre de 29 de març de 1999, de la Conselleria d'Agricultura, Pesca i Alimentació, per la qual es regulen determinats aspectes del procediment d'autorització de les almàsseres a l'efecte del règim d'ajudes a la producció de l'oli d'oliva.
  
Atés que totes les sol·licituds d'autorització inicien la tramitació en els serveis territorials i a fi de donar agilitat, eficàcia i un millor servei, de conformitat i a l'empara de l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc
  
Primer
  
Es delega en els directors territorials de la Conselleria d'Agricultura, Pesca i Alimentació d'Alacant, Castelló i València, en relació amb les almàsseres ubicades en el seu àmbit territorial, l'exercici de la competència de resolució dels procediments de qualificació d'almàsseres autoritzades a l'efecte del règim d'ajuda a la producció de l'oli d'oliva, de conformitat amb els reglaments (CEE) núm. 136/66, del Consell, i 2.366/98, de la Comissió; amb el Reial Decret 368/1999 i amb l'Ordre de 29 de març de 1999, de la conselleria.
  
Segon
  
Mensualment, cada direcció territorial remetrà a la Direcció General d'Indústria, Cooperativisme, Pesca i Relacions Agràries una relació de les almàsseres autoritzades.
  
Tercer
  
Aquesta delegació serà efectiva a partir de l'endemà de la publicació d'aquesta resolució en el Diari Oficial de la Generalitat Valenciana.